ინტერნეტის სამისამართო სივრცის ადმინისტრაცია
ინტერნეტის სამისამართო სივრცის ადმინისტრაცია (IANA) (ინგლ. Internet Assigned Numbers Authority) — სტანდარტების ორგანიზაცია, რომელიც აკონტროლებს IP მისამართების და ინტერნეტის პირველადი დომენების გლობალურ განაწილებას, სისტემური ნომრების ავტონომიურ განაწილებას, მთავარი დომენის მართვას დომენის სახელების სისტემაში (DNS), გადამტანთა ტიპებს და ინტერნეტ ოქმებთან დაკავშირებულ სხვა სიმბოლოებსა და ინტერნეტ-ნომრებს. ამჟამად ის არის არაკომერციული კერძო ამერიკული კორპორაციის, ICANN-ის ფუნქცია, რომელიც ძირითადად ამ მიზნით დაარსდა 1998 წელს შეერთებული შტატების ვაჭრობის სამინისტროს კონტრაქტით. ICANN მართავდა IANA-ს უშუალოდ 1998 წლიდან 2016 წლამდე, სანამ ის არ გადაეცა Public Technical Identifiers-ს (PTI), ICANN-ის ფილიალს, რომელიც დღეს მართავს IANA-ს. მანამდე, IANA-ს ხელმძღვანელობდა ჯონ პოსტელი სამხრეთ კალიფორნიის უნივერსიტეტის საინფორმაციო მეცნიერებათა ინსტიტუტში (ISI), რომელიც მდებარეობს მარინა-დელ-რეიში (ლოს-ანჯელესი), USC/ISI-ს შეერთებული შტატების თავდაცვის სამინისტროსთან დადებული ხელშეკრულებით. გარდა ამისა, ხუთი რეგიონალური ინტერნეტ-რეესტრი უნაწილებს ნომრის რესურსებს თავის მომხმარებლებს, ადგილობრივ ინტერნეტ რეესტრებს, ინტერნეტ-სერვისის პროვაიდერებს და საბოლოო მომხმარებლის ორგანიზაციებს. ადგილობრივი ინტერნეტ-რეესტრების უმეტესობა ასევე არის ინტერნეტ სერვისის პროვაიდერები.